དེ་ཡང་རྙིང་ཚབ་གསར་བས་བྱས་ནས་སྐྱོན་གྱི་གོང་བུ་མ་མཐོང་ཡང་གློག་འཕྲུལ་རྫས་ཀྱིས་གཉོམ་ལག་མ་རྒྱས་པའི་བྱིས་བློར་ན་ནོག་སྐྱོན་གྱི་ཐིག་རིས་ཕབ་པའི་བྱུང་བ་ཡོད་ལ།དམངས་ཁྲོད་གཏམ་གྱི་རྒྱུན་ལ་ཡ་རབས་གཤིས་ཀྱི་ཁོ་ལག་རྫོགས་པའི་གཏམ་རྒྱུད་ཀྱང་ཡོད་པར་མ་ཟད།སློབ་མ་ཞིག་ལ་མཚོན་ན་གཏམ་རྒྱུད་ཉན་བཤད་གྱི་གོ་རིམ་ནི་སློབ་མའི་བསམ་གཞིགས་དང་འཆར་ཡན་གྱི་ནུས་པ།སྐད་ཆ་བཤད་པའི་ནུས་པ་བཅས་གོང་དུ་འཕེལ་བར་བྱེད་ནུས་གལ་ཆེན་ཐོན་པའི་བརྒྱུད་ལམ་མམ་ཐབས་ལམ་རིགས་ཤིག་ཡིན་པས།སློབ་གྲྭའི་བྱ་བའི་འཆར་གཞི་ལྟར་གཏམ་རྒྱུད་འགྲན་བསྡུར་གྱི་བྱ་འགུལ་ཐེངས་ཤིག་སྤེལ་རྒྱུ་བྱས་པ་རེད།